Kunnalta voi hakea avustusta yksityisteiden kunnossapitoon. Avustusta voivat hakea tiekunnalliset tiet.
Kunta maksaa avustuksen yksityisteille kesäkuun loppuun mennessä edellyttäen, että tiekunnalliset tiet toimittavat kuntaan:
viimeisimmän vuosikokouspöytäkirjan ja toiminnantarkastajien hyväksymät tilipäätöstiedot hakuvuotta edeltävältä vuodelta tai toimittavat hakuvuotta koskevan vuosikokouspöytäkirjan, jossa tiekunta itse on hyväksynyt edellisen vuoden tilit
tiedot tiekunnassa tapahtuneista muutoksista (pysyvä asutuksen käyttämä tien pituus, tilitiedot, yhdyshenkilön tiedot jne.)
kirjallinen ilmoitus tiekuntaa ja yksityistietä koskevien tietojen ajantasaisuuden paikkansapitävyydestä Maanmittauslaitoksen yksityistierekisterissä sekä tie- ja katuverkon tietojärjestelmässä Digiroadissa.
Tieavustuksen hakemisesta ilmoitetaan paikallislehdessä joka vuosi helmi-maaliskuun vaihteessa.
Avustuksen saaminen edellyttää, että tien hoitoa varten on perustettu tiekunta ja se on järjestäytynyt.
Yksityistieavustuksen saaminen edellyttää myös, että
yksityistien kokonaispituus on oltava vähintään 0,4 km pitkä,
tie on autolla ajokelpoinen sekä
tien vaikutuspiirissä on vähintään 1 pysyvästi asuttu talous ja tie on yksityistielain mukainen tie.
Liikenteenohjauslaitteiden asentaminen yksityisteille